《曾太夫人职方母初度在即，职方疏请归省不得，乞言为寿 其二》
明代·王彦泓

当年玉粒散仓陈，活却南州几万人。彤管定应题女侠，青莲早已悟禅真。

穷乡野老传歌颂，通国闺娃识典型。众祝自然群瑞集，伫看袍笏满阶庭。

作者简介：镇江府金坛人，字次回。以岁贡为松江府华亭县训导，卒于官。博学好古，喜作艳体小诗，格调似韩偓。词不多作，而善改昔人词，有加毫颊上之致。有《疑雨集》。